అపరశక్తి ఖురానా

అపరశక్తి ఖురానా (జననం 1987 నవంబరు 18) ఒక భారతీయ నటుడు, రేడియో జాకీ, హాస్యనటుడు, గాయకుడు, సంగీత దర్శకుడు, టెలివిజన్ హోస్ట్. అంతేకాకుండా, ఆయన హర్యానా U-19 క్రికెట్ జట్టుకు కెప్టెన్‌గా కూడా వ్యవహరించిన మాజీ భారతీయ క్రికెటర్. ఆయన నటుడు ఆయుష్మాన్ ఖురానాకు తమ్ముడు.

అపరశక్తి ఖురానా మొట్టమొదటి బాలీవుడ్ ప్రాజెక్ట్ స్పోర్ట్స్ బయోపిక్ దంగల్ (2016). ఇది అత్యధిక వసూళ్లు చేసిన భారతీయ చిత్రంగా నిలిచింది. అతనికి అనేక ప్రశంసలను సంపాదించిపెట్టింది. అతను తదనంతరం బద్రీనాథ్ కి దుల్హనియా (2017), స్త్రీ (2018), లుకా చుప్పి (2019), పతి పత్నీ ఔర్ వో (2019) వంటి అనేక ఇతర వాణిజ్యపరంగా విజయవంతమైన చిత్రాలలో సహాయ పాత్రలు పోషించాడు. 2021లో, అతను సోలో లీడ్‌గా తన మొదటి చిత్రం హెల్మెట్‌లో నటించాడు.

 ప్రారంభ జీవితం 
ఆయన 1987 నవంబరు 18న చండీగఢ్‌లో జన్మించాడు. అతని తండ్రి పి. ఖురానా జ్యోతిష్యుడు, జ్యోతిష్య శాస్త్రానికి సంబంధించిన రచయిత, అయితే అతని తల్లి పూనమ్ సగం బర్మీస్ సంతతికి చెందిన గృహిణి.

చండీగఢ్‌లో పాఠశాల విద్య, న్యాయశాస్త్రంలో గ్రాడ్యుయేషన్ ఆయన పూర్తి చేశాడు. పాఠశాల స్థాయి నుంచే క్రీడలలో చురుకుగా ఉండే ఆయన హర్యానా U-19 క్రికెట్ జట్టుకు కెప్టెన్‌గా అయ్యాడు. అతను ఢిల్లీలోని ఐఐఎంసి నుండి మాస్ కమ్యూనికేషన్ రంగంలో ఉన్నత విద్యను పూర్తి చేశాడు.

 వ్యక్తిగత జీవితం 
అతను 2014 సెప్టెంబరు 7న వ్యాపారవేత్త, ఐఎస్బీ గ్రాడ్యుయేట్ అయిన ఆకృతి అహుజాను వివాహం చేసుకున్నాడు. ఈ జంటకు 2021న ఆగస్టు 27న అర్జోయ్ ఎ ఖురానా అనే పాప జన్మించింది.

 ఫిల్మోగ్రఫీ 
సంవత్సరంటైటిల్పాత్రమూలాలు2016దంగల్ఓంకార్ సింగ్ ఫోగట్సాత్ ఉచక్కీఖప్పే2017బద్రీనాథ్ కీ దుల్హనియాభూషణ్ మిశ్రా2018హ్యాపీ ఫిర్ భాగ్ జాయేగీఅమన్ సింగ్ వాధ్వాస్త్రీబిట్టురాజ్మా చావల్బల్జీత్2019లుకా చుప్పిఅబ్బాస్ షేక్జబరియా జోడిసంతోష్ పాఠక్కాన్పురియేజైతాన్ మిశ్రాబాలాఅర్జున్ సింగ్పతి పత్నీ ఔర్ వోఫాహిమ్ రిజ్వీ2020స్ట్రీట్ డ్యాన్సర్ 3డిఅమరీందర్2021హెల్మెట్లక్కీహమ్ దో హమారే దోసందీప్ "షంటీ" సచ్‌దేవా2022ధోఖా: రౌండ్ డి కార్నర్హక్ రియాజ్ గుల్భేదియాబిట్టు

 మూలాలు 
వర్గం:భారతీయ సినిమా నటులు
వర్గం:భారతీయ టెలివిజన్ నటులు
వర్గం:భారతీయ టెలివిజన్ వ్యాఖ్యాతలు
వర్గం:భారతీయ రేడియో వ్యాఖ్యాతలు
వర్గం:స్క్రీన్ అవార్డుల విజేతలు
వర్గం:1987 జననాలు
వర్గం:బర్మీస్ సంతతికి చెందిన భారతీయ ప్రజలు